open-index/open-wikipedia-markdown huggingface dataset:
กลุ่มฮวยวัน

**กลุ่มฮวยวัน** (; ; ) เป็นกลุ่มบริษัททางการเงินของกัมพูชา มีสำนักงานใหญ่ตั้งอยู่ในกรุงพนมเปญ ประเทศกัมพูชา ผลิตภัณฑ์และบริษัทในเครือบางส่วนได้แก่ Huione Pay (; , ธุรกิจการธนาคาร), Huione Guarantee (; , บริการฝากเงินและโอนเงินที่บางครั้งใช้เป็นตลาดมืด) และ Huione Crypto (, ธุรกิจการแลกเปลี่ยนสกุลเงินดิจิทัล) บริษัทเหล่านี้มีความเกี่ยวข้องกับตระกูลของผู้ปกครองกัมพูชา ซึ่งก็คือตระกูลฮุน (เช่น ฮุน มาแณต) โดย ฮุน ตอ หรือฮุน โต () ลูกพี่ลูกน้องของนายกรัฐมนตรีกัมพูชา เป็นผู้ถือหุ้นรายใหญ่และกรรมการของ Huione Pay

ในเดือนกรกฎาคม พ.ศ. 2567 บริษัทวิเคราะห์บล็อกเชน Elliptic จากสหราชอาณาจักรได้เชื่อมโยง Huione Guarantee กับการขายข้อมูลที่ถูกขโมยและบริการฟอกเงินสำหรับธุรกิจในอุตสาหกรรมการหลอกลวง (scam industry) เช่น ธุรกิจการหลอกลวงแบบเกมเชือดหมู (pig butchering scam) ในเดือนมีนาคม พ.ศ. 2568 ธนาคารแห่งชาติกัมพูชาได้เพิกถอนใบอนุญาตการธนาคารของ Huione Pay ในเดือนพฤษภาคม พ.ศ. 2568 เครือข่ายบังคับใช้กฎหมายอาชญากรรมทางการเงิน (Financial Crimes Enforcement Network, FinCEN) ในสังกัดกระทรวงการคลังสหรัฐ พบว่ากลุ่มฮวยวันเป็นสถาบันการเงินที่มีปัญหาด้านการฟอกเงินเป็นหลัก และเสนอที่จะตัดการเข้าถึงระบบการเงินของสหรัฐ ไม่นานหลังจากนั้นเทเลแกรมได้ลบช่องทางเข้าถึงหลายพันช่องที่ใช้โดย Huione Guarantee และประกาศห้ามบัญชีหลายบัญชีที่ดำเนินการเป็นตลาดออนไลน์ กลุ่มบริษัทได้เติบโตขึ้นจนกลายเป็นตลาดกลางสำหรับธุรกิจผิดกฎหมายขนาดใหญ่ โดยมีธุรกรรมรวมมูลค่ามากกว่า 27,000 ล้านดอลลาร์สหรัฐ

## อ้างอิง

## แหล่งข้อมูลอื่น
* about: Huione Pay 

หมวดหมู่:บริษัทผู้ให้บริการทางการเงินของกัมพูชา
หมวดหมู่:เศรษฐกิจของประเทศกัมพูชา
หมวดหมู่:ธนาคารในประเทศกัมพูชา
หมวดหมู่:บริษัทที่ตั้งอยู่ในพนมเปญ
Trachelophorus

***Trachelophorus*** เป็นสกุลของด้วงงวงในวงศ์ Attelabidae ของด้วงงวงกลิ้งใบ

ด้วงหลายชนิดได้รับการเรียกขานเป็น ด้วงงวงยีราฟ เนื่องจากมี"คอ"ยาว สายพันธุ์ที่รู้จักกันดีที่สุดคือ *[[ด้วงยีราฟ|Trachelophorus giraffa]]*

แบ่งออกเป็นชนิดดังนี้:
**[[Trachelophorus abdominalis]]*  
**[[Trachelophorus ardea]]* 
**[[Trachelophorus ater]]*  
**[[Trachelophorus camelus]]* 
**[[Trachelophorus castaneus]]*  
**[[Trachelophorus dromas]]* 
**[[Trachelophorus elegans]]*  
**[[Trachelophorus fausti]]*  
**[[Trachelophorus foveicollis]]*  
**[[Trachelophorus giraffa]]* 
**[[Trachelophorus giraffoides]]* 
**[[Trachelophorus limbatus]]*  
**[[Trachelophorus madegassus]]*  
**[[Trachelophorus michaelis]]* 
**[[Trachelophorus numeralis]]*  
**[[Trachelophorus pygmaeus]]*  
**[[Trachelophorus rubrodorsatus]]*  
**[[Trachelophorus signatus]]*
**[[Trachelophorus uniformis]]*

## อ้างอิง
Trachelophorus madegassus

***Trachelophorus madegassus*** เป็นด้วงงวงชนิดหนึ่งในวงศ์ Attelabidae ถือเป็นแมลงพื้นถิ่นในประเทศมาดากัสการ์

## อ้างอิง
จัฟโซตัย

**จัฟโซตัย** (, ) เป็นหมู่บ้านและอดีตเทศบาลในเทศมณฑลดูร์เริส ประเทศแอลเบเนีย ในการปฏิรูปการปกครองท้องถิ่น ค.ศ. 2015 พื้นที่นี้กลายเป็นเขตย่อยของเทศบาลชียัก ประชากรตามสำมะโน ค.ศ. 2011 อยู่ที่ 10,044 คน

## อ้างอิง
ปรัชญ์ อิทธิชัยเจริญ

**ปรัชญ์ อิทธิชัยเจริญ** (เกิด 16 มกราคม พ.ศ. 2540)  ชื่อเล่น **ปรัชญ์** เป็นนักแสดงชาวไทย

## ประวัติ
ปรัชญ์ อิทธิชัยเจริญ เกิดเมื่อวันที่ 16 มกราคม พ.ศ. 2540 เป็นบุตรชายของทันตแพทย์ บุญรอด อิทธิชัยเจริญ และ ทันตแพทย์หญิง ปิยเนตร อิทธิชัยเจริญ มีพี่สาว 1 คนชื่อ ปัน อิทธิชัยเจริญ และเป็นบุตรคนเล็กของครอบครัว สำเร็จการศึกษาชั้นประถมศึกษาจากโรงเรียนอนุบาลนครสวรรค์ ชั้นมัธยมศึกษาตอนต้นและตอนปลายจากโรงเรียนนครสวรรค์ เคยศึกษาต่อที่คณะวิศวกรรมศาสตร์ มหาวิทยาลัยเชียงใหม่ ในปี พ.ศ. 2558 และได้เป็นเดือนของคณะ  ก่อนต่อมาศึกษาต่อด้านวิศวกรรมอุตสาหการที่ สถาบันเทคโนโลยีนานาชาติสิรินธร มหาวิทยาลัยธรรมศาสตร์  โดยระหว่างศึกษาในโรงเรียนนครสวรรค์ ปรัชญ์ได้รับเลือกเป็นประธานสีคณะพิณทิพย์ในปี พ.ศ. 2555 ด้วย 

ต่อมาได้เซ็นสัญญาเป็นนักแสดงในสังกัด Rookie Thailand ก่อนหมดสัญญาในปี พ.ศ. 2566 

## ผลงานการแสดง

## อ้างอิง

## แหล่งข้อมูลอื่น
* 

หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
หมวดหมู่:พุทธศาสนิกชนชาวไทย
หมวดหมู่:บุคคลจากอำเภอเมืองนครสวรรค์
หมวดหมู่:บุคคลจากโรงเรียนนครสวรรค์
เดนจากา

**เดนจากา** ( ย่อมาจาก , *เดตาเซเมน จาลา เมิงการา*; แปลว่า **หน่วยแยกจาลาเมิงการา**, ) เป็นหน่วยปฏิบัติการพิเศษต่อต้านการก่อการร้ายของกองทัพเรืออินโดนีเซีย เป็นหน่วยรบที่ประกอบด้วยบุคลากรที่คัดเลือกจากหน่วยมนุษย์กบของกองทัพเรือ (โกปาสกา, ) และกองพันลาดตระเวนสะเทินน้ำสะเทินบกของเหล่านาวิกโยธิน (ไตรฟิบ, )

## ประวัติ
เมื่อวันที่ 4 พฤศจิกายน พ.ศ. 2525 เสนาธิการทหารเรือได้ออกพระราชกฤษฎีกา (เลขที่ Skep/2848/XI/1982) เพื่อจัดตั้งหน่วยเฉพาะกิจที่เรียกว่า  หรือกองกำลังพิเศษทางเรือ เพื่อตอบสนองความต้องการกองกำลังปฏิบัติการพิเศษทางทะเลที่สามารถต่อต้านการก่อการร้ายและการก่อวินาศกรรมได้ ในระยะเริ่มแรก มีการคัดเลือกบุคลากร 70 นาย จากกองพันลาดตระเวนสะเทินน้ำสะเทินบกนาวิกโยธิน และมนุษย์กบของกองทัพเรือเพื่อจัดตั้ง  หน่วยใหม่ซึ่งในขณะนั้นเป็นกองร้อยอยู่ภายใต้การบังคับบัญชาของผู้บัญชาการทัพเรือตะวันตก โดยได้รับความช่วยเหลือจากผู้บัญชาการเหล่านาวิกโยธิน ในขณะที่เสนาธิการทหารเรือทำหน้าที่เป็นผู้บัญชาการปฏิบัติการของ  หน่วยดังกล่าวมีฐานที่มั่นอยู่ที่กองบัญชาการทัพเรือตะวันตก จาการ์ตา

ภายหลังจากการพัฒนาหน่วยนี้เพิ่มเติม ในวันที่ 13 พฤศจิกายน พ.ศ. 2527 เสนาธิการทหารเรือได้ขอให้ผู้บัญชาการกองทัพแห่งชาติอินโดนีเซีย พลเอก ลีโอนาร์ดัส เบนจามิน โมเออร์ดานี จัดตั้งหน่วยรบพิเศษทางเรืออย่างเป็นทางการ ซึ่งได้รับการอนุมัติและผ่านจดหมายอนุมัติ (หมายเลข R/39/08/9/2/SPN) ในปี พ.ศ. 2540 หลังจากออกพระราชกฤษฎีกาเสนาธิการทหารเรือหมายเลข Kep/42/VII/1997 ลงวันที่ 31 กรกฎาคมของปีนั้น การจัดหน่วยจึงได้รับการตั้งชื่ออย่างเป็นทางการว่า *หน่วยแยกจาลาเมิงการา*
thumb|สมาชิกหน่วยเดนจาการะหว่างการฝึก
## ภารกิจ
ภารกิจหลักของเดนจากา คือดำเนินการปราบปรามการก่อการร้าย ปราบปรามการก่อวินาศกรรม และปฏิบัติการลับอื่น ๆ การต่อต้านการก่อการร้ายทางทะเล การต่อต้านการก่อวินาศกรรม และปฏิบัติการพิเศษอื่น ๆ ตามที่ผู้บัญชาการทหารสูงสุดสั่งการ เดนจากาสามารถเข้าถึงเป้าหมายได้ทั้งทางทะเล ใต้น้ำ และในแนวตั้งจากอากาศ เนื่องจากสมาชิกของหน่วยผ่านคุณสมบัติทำหน้าที่พลร่ม 

## โครงสร้างหน่วย
ตามข้อมูลของโครงสร้างกองทัพเรืออินโดนีเซีย เดนจากาเป็นหน่วยเฉพาะกิจนาวิกโยธินภายใต้กองทัพเรืออินโดนีเซีย โดยผู้บังคับบัญชาของนาวิกโยธินรับผิดชอบในการฝึกทั่วไป ในขณะที่การฝึกเฉพาะนั้นอยู่ภายใต้ความรับผิดชอบของหัวหน้าหน่วยข่าวกรองเชิงยุทธศาสตร์ของกองทัพ เช่น การต่อต้านการก่อการร้าย การต่อต้านการก่อวินาศกรรม และการปฏิบัติการลับที่เกี่ยวข้องกับด้านนาวิกโยธิน การบังคับบัญชาการปฏิบัติการอยู่ภายใต้ผู้บัญชาการทหารสูงสุดโดยตรง กองบัญชาการของเดนจากา ตั้งอยู่บนถนนกูนุงซาฮารี บนเลขที่ 67 ใจกลางจาการ์ตาตอนกลาง

หน่วยทหารของเดนจากา ประกอบด้วย ชุดกองบัญชาการ 1 ชุด ชุดเทคนิค 1 ชุด และส่วนปฏิบัติการ 4 ส่วน ดังนี้
* ส่วนแยกที่ 1 ปฏิบัติการต่อต้านการก่อการร้ายและปราบปรามโจรสลัด
* ส่วนแยกที่ 2 ปฏิบัติการจู่โจมทางทะเลและภารกิจรวบรวมข่าวกรอง
* ส่วนแยกที่ 3 การค้นหาและกู้ภัย
* ส่วนแยกที่ 4 การทำลายใต้น้ำ

## การสรรหาและฝึก
บุคลากรของเดนจากา ได้รับการฝึกอบรมที่ ดินแดนนาวิกโยธิน จิลันดัก () ทางตอนใต้ของจาการ์ตา และต้องเข้ารับการฝึกอีก 4 เดือน ที่เรียกว่า การต่อต้านการก่อการร้ายทางทะเล ) พื้นที่ปฏิบัติการของพวกเขาอยู่ในรูปแบบของเรือ สถานที่นอกชายฝั่ง และพื้นที่ชายฝั่ง

## อ้างอิง

## บรรณานุกรม
* 

หมวดหมู่:หน่วยรบพิเศษของอินโดนีเซีย
หมวดหมู่:กองทัพเรืออินโดนีเซีย
หมวดหมู่:หน่วยและรูปขบวนหน่วยรบพิเศษทางเรือ
หมวดหมู่:องค์การต่อต้านการก่อการร้ายทางทหาร
หมวดหมู่:หน่วยและรูปขบวนทหารที่ก่อตั้งในปี พ.ศ. 2527
กฤตนัน อัญชนานันท์

**กฤตนัน อัญชนานัน** (เกิดวันที่ 6 กันยายน พ.ศ. 2547) ชื่อเล่น **ปิง** เป็นนักแสดงชายชาวไทยสังกัดจีเอ็มเอ็มทีวี เริ่มเป็นที่รู้จักจากกระทู้โพสนักเรียนชายหน้าตาดีจากโรงเรียนกรุงเทพคริสเตียนวิทยาลัย และเป็นที่รู้จักอย่างมากจากบทบาท "*ไน๋*" ในซีรีส์วายเรื่อง "*[[อัยย์หลงไน๋]]*"

## ประวัติ
กฤตนัน เกิดเมื่อวันจันทร์ ที่ 6 กันยายน พ.ศ.2547 จบการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย ปัจจุบันกำลังศึกษาอยู่ระดับชั้นปริญญาตรี หลังสูตรบริหารบัณฑิต สาขาวิทยาการจัดการครัวและศิลปการประกอบอาหาร วิทยาลัยดุสิตธานี 

ปิงเริ่มเป็นที่รู้จักจากกระทู้โพสนักเรียนชายหน้าตาดีจากโรงเรียนกรุงเทพคริสเตียน และเขายังทำหน้าที่เป็นหลีดของโรงเรียนอีกด้วย หลังจากนั้นปิงได้เข้าสู่วงการซีรีส์วายใน พ.ศ. 2565 ในบทบาทของ "ไน๋" ในซีรีส์เรื่อง "*[[อัยย์หลงไน๋]]*" แสดงคู่กับ นิชคุณ ขจรบริรักษ์ (มีน)  ซึ่งเป็นผลงานการแสดงเรื่องแรก และทำให้ปิงเป็นที่รู้จักมากขึ้น ตามมาด้วยซีรีส์อีกมากมายเช่น "*[[พี่นักเลงที่รัก]]*" "*[[เกมนี้เพื่อนาย]]*"   

เมื่อเริ่มเข้าสู่วงการ ปิงได้เซ็นสัญญาเป็นนักแสดงภายใต้สังกัด Mchoice ของกฤษฏิ์ จิระเกียรติวัฒนา (ก้อง) หรือที่รู้จักกันในชื่อ ก้อง ไฮฟ์ ซาลอน ท็อปแฮร์สไตลิสท์ของเมืองไทย โดยปิงมักเรียกก้องว่า "เค"  

หลังจากหมดสัญญากับสังกัดเดิม ภายใต้การสนับสนุนของก้อง ประกอบกับความมุ่งมั่นและความท้าทายของปิงที่จะพัฒนาทักษะการแสดงให้ดีมากยิ่งขึ้น ปิงจึงตัดสินใจเซ็นสัญญาเข้าเป็นนักแสดงภายใต้สังกัดจีเอ็มเอ็มทีวี 

## ผลงานการแสดง
### ละครชุดทางโทรทัศน์/ซีรีส์

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น
* กฤตนัน อัญชนานันท์ ที่เอกซ์ (ทวิตเตอร์)
* กฤตนัน อัญชนานันท์ ที่อินสตาแกรม

หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นักแสดงชายสังกัดจีเอ็มเอ็มทีวี
หมวดหมู่:นักแสดงละครโทรทัศน์ชายชาวไทย
การทดลองหอคอยเดลฟต์

ในปี ค.ศ. 1586 นักวิทยาศาสตร์ ไซมอน สเตวิน และ ยัน คอร์เนต์ เดอ โกรต ได้ทำการทดลองทางวิทยาศาสตร์ในยุคแรกเกี่ยวกับแรงโน้มถ่วง การทดลองนี้พิสูจน์ว่า วัตถุที่มีขนาดเท่ากันแต่มีมวลต่างกันจะตกลงสู่พื้นด้วยความเร็วเท่ากัน โดยทั้งสองได้ปล่อยลูกบอลตะกั่วตกจาก โบสถ์นีเวอเคิร์ก ในเมืองเดลฟต์ ประเทศเนเธอร์แลนด์ การทดลองนี้ถือเป็นจุดเริ่มต้นสำคัญในประวัติศาสตร์ของวิชาสถิตยศาสตร์ ซึ่งผลงานของสเตวินมีส่วนสำคัญในการวางรากฐานของศาสตร์นี้

## ประวัติ
ในช่วงปลายคริสต์ศตวรรษที่ 16 ความสนใจที่เพิ่มขึ้นในด้านฟิสิกส์ได้นำไปสู่การที่นักวิทยาศาสตร์ชาวยุโรปจำนวนมากทำการทดลองเกี่ยวกับความซับซ้อนในวิทยาศาสตร์แขนงนี้ หลายการทดลองเหล่านี้ทั้งโดยตรงและโดยอ้อม เป็นการท้าทายกฎฟิสิกส์ที่อริสโตเติลเป็นผู้วางรากฐาน ซึ่งในขณะนั้นถือเป็นแนวคิดกระแสหลักในยุโรป แม้ว่านักวิชาการอิตาลีจะเป็นผู้นำในการทดลองเหล่านี้ แต่ภายในทศวรรษ 1580 แนวคิดทางฟิสิกส์ใหม่ ๆ ก็ได้แพร่กระจายไปยังประเทศอื่น ๆ ทั่วยุโรปด้วยเช่นกัน

หนึ่งในนักวิทยาศาสตร์ชาวยุโรปที่ยอมรับแนวคิดใหม่ทางฟิสิกส์คือ ไซมอน สเตวิน (Simon Stevin) วิศวกรและนักคณิตศาสตร์ชาวเฟลมิช สเตวินทำงานเป็นที่ปรึกษาทางทหารให้กับราชสำนักของวิลเลียมผู้เงียบขรึม และอาศัยอยู่ในเมืองเดลฟต์ในช่วงที่รัฐบาลของวิลเลียมตั้งอยู่ที่นั่น หนึ่งในผู้สนับสนุนหลักของเขาคือ เจ้าชายมอริซแห่งออเรนจ์ ซึ่งให้การอุปถัมภ์เพื่อให้เขาสามารถพัฒนางานวิทยาศาสตร์ต่อไปได้ แม้งานหลักของสเตวินจะเป็นด้านการออกแบบป้อมปราการ แต่เขาก็ให้ความสนใจด้านพลศาสตร์ของไหล และออกแบบการปรับปรุงกังหันลมของเดลฟต์ด้วย

เพื่อขออนุญาตทดลองกับกังหันลมในเมือง สเตวินได้ขอความช่วยเหลือจากยัน คอร์เนต์ เดอ โกรต (Jan Cornets de Groot) ทนายความท้องถิ่นและเป็นบิดาของฮิวโก้ โกรเชียส นักกฎหมายชื่อดังในอนาคต ทั้งสองกลายเป็นเพื่อนกัน และเดอ กรอตยังได้ลงทุนสร้างกังหันลมตามแบบของสเตวินอีกด้วย

ในปี 1586 สเตวินและเดอ กรอตได้ร่วมกันทำการทดลองเพื่อท้าทายทฤษฎีของอริสโตเติลซึ่งกล่าวว่า "วัตถุจะตกลงด้วยความเร็วตามสัดส่วนของมวล" พวกเขานำลูกตะกั่วขนาดเท่ากันแต่มีน้ำหนักต่างกันสองลูกขึ้นไปบนโบสถ์นิวเคิร์ก ในเมืองเดลฟต์ และปล่อยให้ตกลงบนแท่นไม้ที่อยู่ด้านล่างสูงประมาณ 30 ฟุต ลูกหนึ่งหนักกว่าอีกลูกถึงสิบเท่า เมื่อลูกตะกั่วถูกปล่อย ทั้งสองลูกตกถึงแท่นไม้ในเวลาเกือบเท่ากัน แสดงให้เห็นว่าวัตถุที่มีขนาดเท่ากันจะตกด้วยความเร็วเท่ากันโดยไม่ขึ้นกับมวล สเตวินจึงสรุปได้ว่าทฤษฎีของอริสโตเติลไม่ถูกต้อง

แม้ว่าการทดลองจากหอคอยในเดลฟต์จะประสบผลสำเร็จ แต่ก็ยังไม่เป็นการทดลองที่มีความเข้มงวดทางวิทยาศาสตร์เท่ากับการทดลองในยุคหลัง เนื่องจากสเตวินไม่มีเครื่องมือวัดความเร็วอย่างแม่นยำ เขาจึงต้องอาศัยเสียงจากการกระทบและคำบอกเล่าของพยานเพื่อสรุปว่าทั้งสองลูกตกลงพร้อมกัน ด้วยเหตุนี้ การทดลองที่โบสถ์ นิวเคิร์ก จึงได้รับการยอมรับน้อยกว่าการทดลองที่มีหลักฐานชัดเจนกว่า เช่น การทดลองในจินตนาการของกาลิเลโอ กาลิเลอีที่หอเอนเมืองปิซาในปี 1589

สเตวินได้ตีพิมพ์ผลการทดลองในผลงานของเขาชื่อ *[[De Beghinselen Der Weeghconst]]* ในปี 1586 ซึ่งแปลว่า หลักการของสถิตศาสตร์และศิลปะแห่งการชั่งน้ำหนัก การทดลองของสเตวินและเดอ กรอตนี้ เช่นเดียวกับของนักวิทยาศาสตร์ชาวอิตาลีร่วมสมัย ถือเป็นหนึ่งในรากฐานของประวัติศาสตร์สถิตศาสตร์สมัยใหม่

## ดูเพิ่ม
* การทดลองหอเอนเมืองปิซาของกาลิเลโอ

## อ้างอิง

หมวดหมู่:วิทยาศาสตร์ในปี ค.ศ. 1586
หมวดหมู่:สาธารณรัฐดัตช์ในปี ค.ศ. 1586
หมวดหมู่:การทดลองทางฟิสิกส์
หมวดหมู่:ประวัติศาสตร์เดลฟต์
อาร์เอ็มเอส ไอเวอร์เนีย (ค.ศ. 1899)

**อาร์เอ็มเอส ไอเวอร์เนีย** () เป็นเรือเดินสมุทรสัญชาติบริติชของสายการเดินเรือคูนาร์ด สร้างโดยซี. เอส. สวอนแอนด์ฮันเตอร์แห่งนิวคาสเซิลอะพอนไทน์ ประเทศอังกฤษ และปล่อยลงน้ำใน ค.ศ. 1899 ไอเวอร์เนียเป็นหนึ่งในเรือระดับกลางของคูนาร์ดที่รองรับการค้าผู้อพยพจำนวนมหาศาลระหว่างยุโรปและสหรัฐในช่วงต้นศตวรรษที่ 20 เธอเข้าประจำการทางทหารในช่วงสงครามโลกครั้งที่หนึ่งและถูกจมโดยตอร์ปิโดจากเรือดำน้ำเยอรมันในวันขึ้นปีใหม่ ค.ศ. 1917

ไอเวอร์เนียเป็นลำแรกในบรรดาเรือที่เกี่ยวข้องกันสามลำ ซักโซเนียเป็นเรือน้องที่ใหญ่กว่าของเธอ และถูกปล่อยลงน้ำสามเดือนหลังจากเธอที่จอห์นบราวน์แอนด์คอมปานีแห่งไคลด์แบงก์ ทำให้ไอเวอร์เนียเป็นเรือกลไฟขนาดใหญ่ที่สุดของคูนาร์ดในช่วงหลายเดือนนั้น คาร์เพเทียเป็นน้องสาวต่างมารดาที่มีขนาดเล็กกว่าของไอเวอร์เนียและซักโซเนีย สร้างขึ้นที่อู่เดียวกับไอเวอร์เนียและถูกปล่อยลงน้ำใน ค.ศ. 1902 โดยใช้การออกแบบที่ปรับปรุงมาจากพี่สาวต่างมารดาของเธอ  คาร์เพเทียโด่งดังจากบทบาทของเธอภายหลังการอับปางของเรืออาร์เอ็มเอส ไททานิกใน ค.ศ. 1912

## ดูเพิ่ม

* รายชื่อเรือของคูนาร์ดไลน์

## อ้างอิง

## แหล่งข้อมูลอื่น
* ไอเวอร์เนียในนิตยสาร ''Engineering'' กันยายน 1900
* ประวัติศาสตร์ไอเวอร์เนีย 
* ซากเรืออับปาง

หมวดหมู่:เรือเดินสมุทร
หมวดหมู่:อุบัติการณ์ทางทะเลในปี พ.ศ. 2460
หมวดหมู่:อุบัติการณ์ทางทะเลในปี พ.ศ. 2455
หมวดหมู่:เรือที่ถูกเรือดำน้ำเยอรมันจมในสงครามโลกครั้งที่หนึ่ง
หมวดหมู่:ซากเรืออับปางในสงครามโลกครั้งที่หนึ่งในทะเลเมดิเตอร์เรเนียน
หมวดหมู่:เรือของคูนาร์ดไลน์
หมวดหมู่:เรือปี พ.ศ. 2442
หมวดหมู่:เรือที่สร้างโดยสวอนฮันเตอร์
หมวดหมู่:เรือที่สร้างบนแม่น้ำไทน์
การติดตั้งอุปกรณ์ยานพาหนะ

**การติดตั้งอุปกรณ์** หรือ **การจัดหาอุปกรณ์** ( หรือ ) คือกระบวนการในงานต่อเรือที่เกิดขึ้นหลังการปล่อยเรือลงน้ำและก่อนการทดลองเดินเรือ เป็นช่วงเวลาที่งานก่อสร้างส่วนที่เหลือทั้งหมดของเรือจะแล้วเสร็จและเตรียมพร้อมสำหรับการส่งมอบให้กับเจ้าของ เนื่องจากกระบวนการติดตั้งอุปกรณ์ส่วนใหญ่เป็นงานภายใน ขั้นตอนนี้จึงอาจทับซ้อนกับขั้นตอนหลัง ๆ เช่น การทดลองเดินเรือ

## การปล่อยหรือลอยน้ำ
หลังเรือถูกลอยน้ำ (ในการต่อเรือสมัยใหม่) หรือถูกปล่อยลงน้ำ (ในการต่อเรือแบบดั้งเดิม) เรือจะถูกลากออกจากอู่แห้งและผูกจอดไว้ที่ที่จอดเรือเพื่อติดตั้งอุปกรณ์ (fitting-out berth) ขณะที่ยังคงลอยลำอยู่ การก่อสร้างจะดำเนินต่อไป ขึ้นอยู่กับประเภทของเรือ การติดตั้งอุปกรณ์สามารถใช้เวลาหลายสัปดาห์หรือหลายเดือน เรือที่มีพื้นที่สำหรับคนน้อย เช่น เรือบรรทุกน้ำมัน เรือบรรทุกสินค้าเทกอง และเรือคอนเทนเนอร์ จะใช้เวลาในการตกแต่งน้อยที่สุด กลับกัน เรือโดยสารจะใช้เวลานานที่สุด กระบวนการนี้สามารถรวมถึง::
* การก่อสร้างส่วนโครงสร้างบน (superstructure) ให้เสร็จสมบูรณ์
* การติดตั้งโรงไฟฟ้าของเรือ เครื่องยนต์ และเครื่องจักรอื่น ๆ
* อุปกรณ์และระบบภายใน รวมถึงระบบไฟฟ้า ระบบประปา และ HVAC (การทำความร้อน ระบายอากาศ และปรับอากาศ)
* การตกแต่งพื้นที่ภายในให้เสร็จสมบูรณ์
* และการติดตั้งเฟอร์นิเจอร์
ไม่ว่าการก่อสร้างใด ๆ ที่แล้วเสร็จระหว่างการติดตั้งอุปกรณ์ยังขึ้นอยู่กับขีดความสามารถของอู่ต่อเรือและความพร้อมของอุปกรณ์ก่อนการลอยน้ำ ตัวอย่างเช่น เรือควีนแมรี 2 เดิมทีจะมีการติดตั้งฝักใบจักรก่อนการลอยน้ำ แต่กลับไม่ได้ดำเนินการกระทั่งถึงขั้นตอนการติดตั้งอุปกรณ์ 

การก่อสร้างเรือในปัจจุบันมักต้องนำเรือกลับเข้าอู่แห้งหลายครั้งเพื่อติดตั้งกลไกขับเคลื่อน (เช่นฝักใบจักรในเรือร่วมสมัย) และสำหรับการทาสีพื้นผิวใต้แนวน้ำ

## อ้างอิง

หมวดหมู่:การต่อเรือ
เอฮุด บารัก

**เอฮุด บารัก** (ฮีบรู: אֵהוּד בָּרָק; เกิดเมื่อวันที่ 12 กุมภาพันธ์ พ.ศ. 2485 ในชื่อ **เอฮุด บรอก**) เป็นนักการเมืองชาวอิสราเอลที่เคยดำรงตำแหน่งนายกรัฐมนตรีอิสราเอลคนที่ 10 ตั้งแต่ปี พ.ศ. 2542 ถึง พ.ศ. 2544 ก่อนหน้านี้เขาเคยเป็นเสนาธิการกองกำลังป้องกันอิสราเอล (IDF) และยังดำรงตำแหน่งรัฐมนตรีหลายกระทรวงในภายหลัง

บารักเป็นทหารที่ได้รับการประดับเหรียญกล้าหาญมากที่สุดในประวัติศาสตร์อิสราเอล เข้ารับราชการทหารเป็นเวลา 35 ปี ในช่วงเวลานั้นเขาได้รับเหรียญกล้าหาญและเครื่องราชอิสริยาภรณ์อีกสี่เหรียญ เขาเป็นสมาชิกหน่วยคอมมานโดพิเศษ ซาเยเรต มัตคาล (Sayeret Matkal) และเป็นผู้บัญชาการหน่วยในเวลาต่อมา เขามีบทบาทสำคัญในการปฏิบัติการทางทหารหลายครั้ง เช่น ปฏิบัติการอิโซโทป และ ปฏิบัติการกำจัดความกริ้ว นอกจากนี้เขายังเคยดำรงตำแหน่งหัวหน้าหน่วยข่าวกรองทหาร (AMAN) และหัวหน้าฝ่ายยุทธการของกองทัพบกอิสราเอล

หลังเกษียณจากกองทัพ บารักเข้าสู่เส้นทางการเมือง เขาได้รับการแต่งตั้งเป็นรัฐมนตรีว่าการกระทรวงมหาดไทยในปี พ.ศ. 2538 และต่อมาเป็นรัฐมนตรีว่าการกระทรวงการต่างประเทศในปี พ.ศ. 2539 ในปีเดียวกันนั้นเขาได้รับเลือกเป็นผู้นำพรรคแรงงาน และนำพรรคไปสู่ชัยชนะในการเลือกตั้งทั่วไปปี พ.ศ. 2542 ซึ่งทำให้เขากลายเป็นนายกรัฐมนตรี เขาพ่ายแพ้ให้กับอาเรียล ชารอนในการเลือกตั้งทั่วไปปี พ.ศ. 2544 และก้าวลงจากตำแหน่งทางการเมือง แต่ต่อมาได้กลับมาดำรงตำแหน่งรัฐมนตรีว่าการกระทรวงกลาโหมตั้งแต่ปี พ.ศ. 2550 ถึง พ.ศ. 2556

## อ้างอิง


หมวดหมู่:นายกรัฐมนตรีอิสราเอล
หมวดหมู่:รัฐมนตรีว่าการกระทรวงกลาโหมอิสราเอล
หมวดหมู่:ศิษย์เก่ามหาวิทยาลัยฮิบรูแห่งเยรูซาเลม
หมวดหมู่:ศิษย์เก่ามหาวิทยาลัยสแตนฟอร์ด
หมวดหมู่:บุคคลจากมิชเมเรต
หมวดหมู่:เกิด พ.ศ. 2485
หมวดหมู่:นักการเมืองอิสราเอล
คณะรัฐมนตรีออสเตรเลีย

**คณะรัฐมนตรีออสเตรเลีย** () เป็นองค์กรหลักในการตัดสินใจของฝ่ายบริหารในรัฐบาลออสเตรเลีย ประกอบด้วยรัฐมนตรีอาวุโสที่ได้รับการแต่งตั้งจากผู้สำเร็จราชการออสเตรเลีย โดยได้รับคำแนะนำจากนายกรัฐมนตรีออสเตรเลีย ซึ่งเป็นผู้นำของพรรคการเมืองหรือแนวร่วมพรรคที่ครองเสียงข้างมากในสภาผู้แทนราษฎร

แม้ว่ารัฐธรรมนูญออสเตรเลียจะไม่ได้ระบุถึงคณะรัฐมนตรีอย่างชัดเจน แต่คณะรัฐมนตรีก็เป็นส่วนหนึ่งของระบบการปกครองแบบเวสต์มินสเตอร์ที่สืบทอดมาจากสหราชอาณาจักร การปฏิบัติที่สำคัญคือรัฐมนตรีทุกคนจะต้องเป็นสมาชิกของรัฐสภา และรัฐบาลจะต้องได้รับความไว้วางใจจากสภาผู้แทนราษฎร

บทบาทของคณะรัฐมนตรีคือการกำหนดนโยบายของรัฐบาล กำกับดูแลการบริหารราชการแผ่นดิน และจัดการงบประมาณแผ่นดิน การประชุมคณะรัฐมนตรีมักจัดขึ้นเป็นประจำ โดยมีนายกรัฐมนตรีเป็นประธาน รัฐมนตรีแต่ละคนจะรับผิดชอบกระทรวงหรือหน่วยงานของรัฐบาลเฉพาะด้าน

นอกจากคณะรัฐมนตรีแล้ว ยังมี "คณะรัฐมนตรีชั้นนอก" (Outer Ministry) และ "รัฐมนตรีช่วย" (Assistant Ministers หรือ Parliamentary Secretaries) ซึ่งเป็นรัฐมนตรีที่ไม่ได้เป็นสมาชิกของคณะรัฐมนตรีหลัก แต่มีบทบาทในการสนับสนุนการทำงานของรัฐบาลและดูแลพื้นที่นโยบายเฉพาะ

ระบบคณะรัฐมนตรีในออสเตรเลียทำงานภายใต้หลักการความรับผิดชอบร่วมกันของคณะรัฐมนตรี (Cabinet collective responsibility) ซึ่งหมายความว่าการตัดสินใจทั้งหมดของคณะรัฐมนตรีถือเป็นการตัดสินใจของรัฐบาลทั้งหมด และรัฐมนตรีทุกคนต้องสนับสนุนการตัดสินใจเหล่านั้นในที่สาธารณะ

หมวดหมู่:คณะรัฐมนตรี
หมวดหมู่:รายชื่อคณะรัฐมนตรีออสเตรเลีย
Cimolopterygidae

**Cimolopterygidae** เป็นวงศ์ของไดโนเสาร์ประเภท ornithuran ที่สูญพันธุ์แล้ว ซึ่งมาจากยุคครีเทเชียสตอนปลาย ส่วนหลงเหลือที่ระบุเป็นของ cimolopterygids พบในหมวดหินเฟรนช์แมนในรัฐซัสแคตเชวัน, หมวดหินแลนซ์ในรัฐไวโอมิง, หมวดหินฟอกซ์ฮิลส์ในรัฐโคโลราโด, หมวดหินเฮลล์ครีกในรัฐมอนแทนา และหมวดหินแอลเลนในริโอเนโกร ประเทศอาร์เจนตินา ซากส่วนใหญ่มีอายุถึงปลายช่วงอายุ Maastrichtian ประมาณ  ล้านปีก่อน แม้ว่ามีการระบุชนิดก่อนหน้าที่อยู่ในช่วงอายุ Campanian จากหมวดหินไดโนซอร์ปาร์กในรัฐแอลเบอร์ตาที่ประมาณ 75 ล้านปีก่อน

## อ้างอิง
ยาฮุซัยน์

**ยาฮุซัยน์** () เป็นวลีภาษาอาหรับที่มุสลิมนิกายชีอะฮ์ใช้เพื่อรำลึกถึงหรือการแทรกแซงของฮุซัยน์ อิบน์ อะลี มักใช้งานเป็นการเฉพาะในบริบทของการไว้อาลัยมุฮัรร็อม (Mourning of Muharram) วลีนี้มักพบบนธง ฮุซัยน์ได้รับสถานะสูงในนิกายชีอะฮ์และถือเป็นอิหม่ามคนที่สาม

## ธง

ฮุซัยน์ถูกเรียกบนธงชีอะฮ์สีแดงในอิหร่านยุคใหม่ โดยเฉพาะในรูปแบบ *ยาละษารอตอัลฮุซัยน์* ("โอ้ ผู้ล้างแค้นของฮุซัยน์") ตามตำนานชีอะฮ์ระบุว่า กองทหารของฮุซัยน์สู้รบภายใต้ธงแดง การเชื่อมโยงสีแดงกับฮุซัยน์เป็นสัญลักษณ์ของเลือดผู้พลีชีพ และยังมีหลักฐานเพิ่มเติมในฮะดีษบางฉบับ เช่น อัลมัวะอ์ญะมุลกะบีรและมัจญ์มะอ์อัซซะวาอิด อ้างว่าในช่วงเวลาที่ฮุซัยน์พลีชีพ ท้องฟ้ากลายเป็นสีแดงเข้ม และดูเหมือนว่าท้องฟ้าจะเปื้อนเลือดอยู่หลายวัน

ธงแดงมีการชักขึ้นเป้นการเฉพาะบนมัสยิดแจมแครอนหลังการลอบสังหารกอเซม โซเลย์มอนี ซึ่ง Yassine Hossein Abadi ผู้ดูแลมัสยิดแจมแครอน ระบุว่าทำไว้ "เพื่อแก้แค้นต่อเลือด[ของเขา]" และยังชูขึ้นเพื่อจุดประสงค์แก้แค้นบนมัสยิดเดียวกันในช่วงการโจมตีอิหร่านของอิสราเอลใน ค.ศ. 2025

## อ้างอิง
เดมอน ฮิลล์

**เดมอน เกรอัม เดเวอรู ฮิลล์** (; เกิด 17 กันยายน ค.ศ. 1960) เป็นอดีตนักแข่งรถและผู้บรรยายกีฬาชาวบริติช เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  ฮิลล์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับวิลเลียมส์ และชนะการแข่งขันกรังด์ปรีซ์ 22 รายการตลอดแปดฤดูกาลแข่งขัน

ฮิลล์เกิดและเติบโตที่ลอนดอน โดยเขาเป็นบุตรของแชมป์โลกฟอร์มูลาวันสองสมัย เกรอัม ฮิลล์ และเป็นบุตรหนึ่งในสองคนของแชมป์โลกฟอร์มูลาวันที่ได้รับตำแหน่งแชมป์เช่นเดียวกัน ร่วมกับนีโค ร็อสแบร์ค เขาเริ่มต้นอาชีพด้วยการแข่งจักรยานยนต์ใน ค.ศ. 1981 และหลังจากประสบความสำเร็จเพียงเล็กน้อยในการแข่งขัน เขาก็ผันตัวมาแข่งรถแบบที่นั่งเดี่ยว ฮิลล์กลายเป็นนักขับทดสอบให้แก่ทีมเจ้าของตำแหน่งแชมป์โลกฟอร์มูลาวันประเภทผู้ผลิตอย่างวิลเลียมส์ในฤดูกาล  ก่อนที่เขาจะเลื่อนตำแหน่งเป็นนักแข่งหลักในฤดูกาลถัดมาภายหลังที่ริกการ์โด ปาเตรเซ ออกจากทีม และได้รับชัยชนะครั้งแรกของเขาจากทั้งหมด 22 ครั้ง ในการแข่งขันฮังกาเรียนกรังด์ปรีซ์ ฮิลล์เป็นคู่ท้าชิงคนสำคัญของมิชชาเอล ชูมัคเคอร์ ต่อตำแหน่งแชมป์ฟอร์มูลาวันประเภทนักขับในช่วงกลางคริสต์ทศวรรษ 1990 ดังจะเห็นได้จากที่ทั้งคู่นั้นต่างปะทะกันหลายครั้งทั้งในและนอกสนาม พวกเขาชนกันในการแข่งขันออสเตรเลียนกรังด์ปรีซ์ 1994 ซึ่งส่งผลให้ชูมัคเคอร์ได้ตำแหน่งแชมป์สมัยแรกของเขาไปครอง โดยมีคะแนนสะสมนำห่างจากฮิลล์เพียงแค่หนึ่งแต้ม ฮิลล์เป็นแชมป์ในฤดูกาล  ด้วยชัยชนะการแข่งขันกรังด์ปรีซ์แปดรายการ แต่ถึงอย่างนั้นวิลเลียมส์ก็ถอดเขาออกจากทีมในฤดูกาลถัดมา เขายังขับให้แก่ทีมที่มีการแข่งขันน้อยกว่าอย่างแอร์โรส์และจอร์แดน และนำชัยชนะครั้งแรกมาให้แก่จอร์แดนในฤดูกาล 

ฮิลล์อำลาวงการแข่งความเร็วหลังจากถูกถอดออกจากจอร์แดนภายหลังสิ้นสุดฤดูกาล  เขารับตำแหน่งประธานสโมสรนักแข่งรถอังกฤษต่อจากแจ็กกี สจวร์ต ใน ค.ศ. 2006 และลงจากตำแหน่งใน ค.ศ. 2011 โดยเดริก วอริก เข้ารับตำแหน่งแทน ขณะดำรงตำแหน่งนั้น เขาได้มีหน้าที่รับผิดชอบต่อการลงนามขยายสัญญาจัดการแข่งขันฟอร์มูลาวันที่สนามซิลเวอร์สโตนเป็นระยะเวลา 17 ฤดูกาล ซึ่งส่งผลให้มีการปรับปรุงสนามขนานใหญ่ตามมาอีกด้วย ฮิลล์ยังเคยทำงานเป็นส่วนหนึ่งในทีมสนับสนุนประจำช่องสกายสปอตส์เอฟวัน โดยทำหน้าที่วิเคราะห์ข้อมูลระหว่างการถ่ายทอดสดรอบฝึกซ้อมของการแข่งขันฟอร์มูลาวัน

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

### ผลการแข่งขัน 24 ชั่วโมง เลอม็อง

## อ้างอิง

## หนังสือเพิ่มเติม
* 
* 

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวอังกฤษ
หมวดหมู่:นักแข่งรถชาวอังกฤษ
หมวดหมู่:บุคคลจากแฮมป์สเตด
หมวดหมู่:แชมป์โลกฟอร์มูลาวันประเภทนักขับ
หมวดหมู่:ผู้ได้รับเครื่องราชอิสริยาภรณ์โอบีอี
เทวินทร์ มานะธัญญา

**เทวินทร์ มานะธัญญา** หรือ **ครูวิน** (14 กันยายน พ.ศ. 2526 – ) เป็นนักกีฬาขี่ม้าทีมชาติไทย ประเภทกระโดดข้ามเครื่องกีดขวาง และศิลปะบังคับม้า ตลอดจนเป็นผู้ฝึกสอนและผู้ก่อตั้งสโมสรขี่ม้าเชคเมท ฮอร์ส คลับ

## ประวัติ
เทวินทร์ มานะธัญญา เริ่มเป็นนักกีฬาขี่ม้าทีมชาติไทยตั้งแต่อายุ 17 ปี เขาได้รับรางวัลเหรียญทองแดงจากการแข่งกีฬาขี่ม้าในซีเกมส์ 2005 ประเภทกระโดดข้ามเครื่องกีดขวางทีม ที่ประเทศฟิลิปปินส์ ตลอดจนได้เป็นตัวแทนทีมชาติในการแข่งศิลปะบังคับม้า เช่น กีฬาขี่ม้าในซีเกมส์ 2013 ประเภทบุคคล รวมถึงประเภททีม (ร่วมกับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา, นิธิภัทร เหง้าโอสา และภัคจิรา ธงภักดิ์) ที่ประเทศพม่า

## ม้าที่ใช้ในการแข่ง
* 22px|border|ไม่ทราบประเทศ **ไนโรบี** (Nairobi) – เป็นม้าเพศผู้ที่ถูกตอน
* 22px|border|ไม่ทราบประเทศ **หลุยส์ จี** (Louis G) – เป็นม้าเพศผู้ ที่เทวินทร์ใช้ในการแข่งกีฬาขี่ม้าในซีเกมส์ 2011
*  **ซีพี โอเรโก้** (Cp Orego) – เทวินทร์ใช้ในการแข่งกีฬาขี่ม้าในซีเกมส์ 2013 ซึ่งเป็นม้าเพศผู้ที่ถูกตอน โดยนำเข้าจากประเทศออสเตรเลีย (เป็นม้าที่เจ้าภาพให้จับฉลาก)
* 22px|border|ไม่ทราบประเทศ **บลูบอย ที** (Blue Boy T) – เป็นม้าเพศผู้

## อ้างอิง

หมวดหมู่:นักกีฬาขี่ม้าชายชาวไทย
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ผู้ฝึกสอนกีฬาขี่ม้า
ฟุตบอลชิงแชมป์สโมสรโลก 2025 รอบแพ้คัดออก

รอบแพ้คัดออกของฟุตบอลชิงแชมป์สโมสรโลก 2025จะเป็นรอบที่สองและรอบสุดท้ายของการแข่งขัน ต่อจากรอบแบ่งกลุ่ม โดยจะจัดขึ้นระหว่างวันที่ 28 มิถุนายน ถึง 13 กรกฎาคม ค.ศ. 2025 โดยเริ่มต้นจากรอบ 16 ทีมสุดท้าย และจบลงที่รอบชิงชนะเลิศ ซึ่งจะจัดขึ้นที่สนามกีฬาเมตไลฟ์ เมืองอีสต์รัทเทอร์ฟอร์ด, รัฐนิวเจอร์ซีย์ สหรัฐอเมริกา โดยทีมอันดับหนึ่งและสองจากแต่ละกลุ่มจะผ่านเข้าสู่รอบแพ้คัดออกเพื่อแข่งขันในระบบแพ้คัดออก

## รูปแบบ
รอบแพ้คัดออกของฟุตบอลชิงแชมป์สโมสรโลก 2025จะประกอบด้วย 16 ทีมที่ผ่านเข้ารอบมาจากรอบแบ่งกลุ่ม โดยการแข่งขันในรอบนี้จะต้องหาผู้ชนะ หากผลการแข่งขันเสมอกันในเวลา 90 นาที จะต่อเวลาพิเศษ หากยังเสมอกันหลังต่อเวลาพิเศษ 15 นาทีในแต่ละครึ่ง จะตัดสินด้วยการยิงลูกโทษ ทุกเวลาในกำหนดการแข่งขันเป็นเวลาท้องถิ่น

## ทีมที่ผ่านเข้ารอบ
ทีมอันดับที่หนึ่งและอันดับที่สองจากทั้งแปดกลุ่ม จะผ่านเข้าสู่รอบแพ้คัดออก

## สายการแข่งขัน
ในรอบแพ้คัดออก หากสกอร์เท่ากันเมื่อหมดเวลาการแข่งขันปกติ จะมีการต่อเวลาพิเศษอีก 2 ช่วงเวลา ช่วงละ 15 นาที จากนั้นหากจำเป็น จะมีการดวลจุดโทษเพื่อหาผู้ชนะ



## รอบ 16 ทีมสุดท้าย

### ปัลเมย์รัส พบ โบตาโฟโก


### ไบฟีกา พบ เชลซี
ณ เวลา 5:53 pm EDT, ในนาทีที่ 85, การแข่งขันต้องหยุดชะงักเนื่องจากสภาพอากาศไม่เอื้ออำนวย. การแข่งขันจะกลับมาแข่งขันอีกครั้งในเวลา 7:48 pm EDT.


### ปารีแซ็ง-แฌร์แม็ง พบ อินเตอร์ไมแอมี


### ฟลาเม็งกู พบ ไบเอิร์นมิวนิก


### อินแตร์มีลาโน พบ ฟลูมีเนงซี


### แมนเชสเตอร์ซิตี พบ อัลฮิลาล


### เรอัลมาดริด พบ ยูเวนตุส


### โบรุสซีอาดอร์ทมุนท์ พบ มอนเทอร์เรย์


## รอบก่อนรองชนะเลิศ

### ฟลูมีเนงซี พบ อัลฮิลาล


### ปัลเมย์รัส พบ เชลซี


### ปารีแซ็ง-แฌร์แม็ง พบ ไบเอิร์นมิวนิก


### เรอัลมาดริด พบ โบรุสซีอาดอร์ทมุนท์


## รอบรองชนะเลิศ

### ฟลูมีเนงซี พบ เชลซี


### ปารีแซ็ง-แฌร์แม็ง พบ เรอัลมาดริด


## รอบชิงชนะเลิศ

## หมายเหตุ

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์สโมสรโลก
หมวดหมู่:ฟุตบอลในปี พ.ศ. 2568
พงศาวลีวิทยา

**พงศาวลีวิทยา** () คือวิชาที่ศึกษาเกี่ยวกับครอบครัว ประวัติศาสตร์ครอบครัว และการสืบค้นสายตระกูลของครอบครัว

นักพงศาวลีวิทยาใช้การสัมภาษณ์ปากเปล่า บันทึกทางประวัติศาสตร์ การวิเคราะห์ทางพันธุกรรม และบันทึกอื่น ๆ เพื่อรวบรวมข้อมูลเกี่ยวกับครอบครัวหนึ่ง และเพื่อค้นพบความเป็นญาติและพงศาวลีของสมาชิกในครอบครัว โดยผลลัพธ์ส่วนใหญ่จะแสดงในรูปแบบแผนภูมิหรือเขียนเป็นคำบรรยาย สาขาวิชาประวัติศาสตร์ครอบครัวจะมีความกว้างขวางมากกว่าพงศาวลีวิทยา และไม่ได้ครอบคลุมเพียงแต่เรื่องพงศาวลีเท่านั้น แต่ยังรวมถึงประวัติศาสตร์และชีวประวัติของครอบครัวและชุมชนด้วย

## อ้างอิง

หมวดหมู่:พงศาวลีวิทยา
หมวดหมู่:ความเป็นญาติและการสืบเชื้อสาย
คลาราอินบลันเดอร์แลนด์

***คลาราอินบลันเดอร์แลนด์*** () เป็นวรรณกรรมโดยแคโรไลน์ ลูอิส (นามแฝงของ Edward Harold Begbie, J. Stafford Ransome และ Michael Henry Temple) เขียนขึ้นใน ค.ศ. 1902 และตีพิมพ์โดย William Heinemann แห่งลอนดอน โดยเป็นวรรณกรรมล้อทางการเมืองจากหนังสือสองเล่มของลูอิส แคร์รอล คือ *[[อลิซในแดนมหัศจรรย์]]* (1865) และ *[[อลิซในเมืองกระจก]]* (1871) ปีถัดมาภาคต่อของหนังสือล้อนี้คือ *[[ลอสต์อินบลันเดอร์แลนด์]]*

หนังสือนี้วิจารณ์การมีส่วนของรัฐบาลอังกฤษในสงครามบูร์ครั้งที่สองและทางเลือกนโยบายในประเทศและต่างประเทศที่ตามมา อาร์เทอร์ แบลเฟอร์ นายกรัฐมนตรี แสดงเป็นคลารา ซึ่งเทียบเท่าอลิซที่ "สามารถเข้าไปในรูที่ไม่คิดว่าใครก็หาเจอ"

หนังสือนี้มีภาพวาด 40 ภาพโดยนักข่าว J. Stafford Ransome (เครดิตเป็น "S.R.") อิงจากต้นฉบับโดย John Tenniel *คลาราอินบลันเดอร์แลนด์*ถูกตีพิมพ์ถึง 10 ครั้ง

## อ้างอิง

## แหล่งข้อมูลอื่น
*
การตรวจหารูปแบบดีเอ็นเอ

thumb|เกลียวคู่ดีเอ็นเอ

**การตรวจหารูปแบบดีเอ็นเอ** () คือกระบวนการระบุลักษณะเฉพาะของกรดดีออกซีไรโบนิวคลีอิก (ดีเอ็นเอ) ในบุคคล การวิเคราะห์ดีเอ็นเอซึ่งมีจุดประสงค์เพื่อระบุสปีชีส์ แต่ไม่ได้มีไว้เพื่อระบุตัวบุคคลเรียกว่า การทำดีเอ็นเอบาร์โค้ด (DNA barcoding)

การตรวจหารูปแบบดีเอ็นเอเป็นเทคนิคทางนิติวิทยาศาสตร์ในการสืบสวนอาชญากรรม โดยเปรียบเทียบข้อมูลของผู้ต้องสงสัยที่เป็นอาชญากรกับหลักฐานดีเอ็นเอ เพื่อประเมินความเป็นไปได้ที่ผู้ต้องสงสัยจะมีส่วนเกี่ยวข้องกับอาชญากรรม นอกจากนี้ยังใช้ในการตรวจพิสูจน์ความเป็นบิดา-มารดา การกำหนดสิทธิ์การย้ายถิ่นฐาน และในการวิจัยทางพงศาวลีวิทยาและทางการแพทย์ การตรวจหารูปแบบดีเอ็นเอยังถูกนำมาใช้ในการศึกษาประชากรสัตว์และพืชในสาขาสัตววิทยา พฤกษศาสตร์ และเกษตรกรรมอีกด้วย

## อ้างอิง

หมวดหมู่:การตรวจพิสูจน์บุคคล
หมวดหมู่:ดีเอ็นเอ
มัยยิต

**อัลมัยยิต** () เป็นศัพท์ที่ใช้เรียกผู้เสียชีวิตในศาสนาอิสลาม มีการกำหนดพิธีฝังศพที่ต้องทำเมื่อชาวมุสลิมเสียชีวิต ซึ่งรวมถึงละหมาดอัลมัยยิต หรือ "การละหมาดต่อคนตาย"

คำนี้ยังพบในชื่อภาษาอาหรับของทะเลเดดซี (*อัลบะห์รุลมัยยิต*)

## อ้างอิง

หมวดหมู่:คำและวลีภาษาอาหรับ
หมวดหมู่:วัฒนธรรมแบบอิสลาม
หมวดหมู่:คำศัพท์ศาสนาอิสลาม
กูเกิส

**กูเกิส** (, ; นามชี้เฉพาะ: Kukësi) เป็นนครในประเทศแอลเบเนีย โดยเป็นเมืองหลักของเทศบาลโดยรอบของกูเกิสและเทศมณฑลกูเกิส มีพื้นที่  และประชากรทั้งหมด 15,643 คนใน ค.ศ. 2023 

## อ้างอิง
เจปาลัย

**เจปาลัย** () เป็นหมู่บ้านและอดีตเทศบาลในเทศมณฑลดูร์เริส ประเทศแอลเบเนีย ในช่วงการปฏิรูปการปกครองท้องถิ่น ค.ศ. 2015 บริเวณนี้กลายเป็นเขตย่อยของเทศบาลชียัก ประชากรตามสำมะโน ค.ศ. 2011 อยู่ที่ 3,449 คน

## อ้างอิง
Estola ruficeps

***Estola ruficeps*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากเฟรนช์เกียนา

## อ้างอิง
พรีเมียร์ลีกซัมเมอร์ซีรีส์

**พรีเมียร์ลีกซัมเมอร์ซีรีส์** เป็นการแข่งขันปรี-ซีซัน เกมกระชับมิตร ฟุตบอล ก่อนฤดูกาลที่จัดขึ้นใน ประเทศสหรัฐอเมริกา. 
การแข่งขันแปดวันนี้ได้รับการประกาศครั้งแรกในปี ค.ศ. 2023, และเป็นการแข่งขันรายการที่สองที่สังกัดอยู่กับ พรีเมียร์ลีก ที่จะจัดขึ้นนอก ประเทศอังกฤษ ต่อจาก พรีเมียร์ลีกเอเชียโทรฟี.

## ประวัติ
การแข่งขันครั้งแรกได้รับการประกาศในเดือนเมษายน ค.ศ. 2023 โดยประธานเจ้าหน้าที่บริหารพรีเมียร์ลีก ริชาร์ด มาสเตอร์ส, และจัดขึ้นระหว่างวันที่ 22-30 กรกฎาคม ค.ศ. 2023 ณ สนามกีฬา ดังต่อไปนี้:

* ลินคอล์น ไฟแนนเชียล ฟีลด์ ใน ฟิลาเดลเฟีย, รัฐเพนซิลเวเนีย
* สนามกีฬาเมอร์เซเดส-เบนซ์ ใน แอตแลนตา, จอร์เจีย
* สนามกีฬาเอ็กซ์โพลเรีย ใน ออร์แลนโด, ฟลอริดา 
* เรดบูลล์อารีนา ใน แฮร์ริสัน, นิวเจอร์ซีย์
* เฟดเอกซ์ฟีลด์ ใน แลนโดเวอร์, แมรีแลนด์

ผู้เข้าร่วมการแข่งขันรอบแรกได้แก่ แอสตันวิลลา, เบรนต์ฟอร์ด, ไบรตันแอนด์โฮฟอัลเบียน, เชลซี, ฟูลัม และ นิวคาสเซิลยูไนเต็ด. ในพรีเมียร์ลีกซัมเมอร์ซีรีส์ ฤดูกาล 2023 แอสตันวิลลาจบด้วยการเป็นรองชนะเลิศและเชลซีจบด้วยอันดับที่หนึ่ง.

ในเดือนมีนาคม ค.ศ. 2025, หลังจากการยกเลิกการแข่งขันในปี ค.ศ. 2024, มีประกาศว่า ซัมเมอร์ซีรีส์ จะกลับมาในเดือนกรกฎาคม ค.ศ. 2025, กับ บอร์นมัท, เอฟเวอร์ตัน, แมนเชสเตอร์ยูไนเต็ด และ เวสต์แฮมยูไนเต็ด เนื่องจากเข้าร่วม.

## ทีมที่ชนะเลิศ

## ความสำเร็จของแต่ละทีมที่เข้าร่วมการแข่งขัน

## ดูเพิ่ม
*พรีเมียร์ลีกเอเชียโทรฟี

## อ้างอิง

หมวดหมู่:การแข่งขันฟุตบอลระดับสโมสรนานาชาติที่เป็นเจ้าภาพโดยสหรัฐอเมริกา
วัดพระพุทธบาทศิลา

**วัดพระพุทธบาทศิลา** หรือ **วัดภูม่านฟ้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านสิงห์ อำเภอนางรอง จังหวัดบุรีรัมย์ มีเนื้อที่วัด 15 ไร่ ปัจจุบันมีพระปรีชา ชีวสุทฺโธ เป็นเจ้าอาวาส

วัดพระพุทธบาทศิลาเริ่มก่อสร้างเป็นที่พักสงฆ์ มาตั้งแต่ พ.ศ. 2541 โดยการนำของพระอาจารย์ สมศักดิ์ สํวรจิตฺโต หรือหลวงพ่อแดง ประธานหัวหน้าที่พักสงฆ์ในขณะนั้น บนที่ดินของนายประมูล รัตนจันทร์ ผู้ที่มีจิตศรัทธาได้ถวายที่ดินเพื่อให้จัดสร้างวัดบนเนื้อที่ 15 ไร่ และได้มีคณะพระภิกษุสงฆ์ สามเณร แม่ชี และอุบาสกอุบาสิกา ร่วมกันก่อสร้างเสนาสนะขึ้น และได้รับตั้งเป็นวัดเมื่อวันที่ 31 พฤษภาคม พ.ศ. 2564

สิ่งก่อสร้างภายในวัดได้แก่ ศาลาที่รวบรวมของโบราณน่าสนใจหลากหลายอย่าง เช่นเครื่องปั้นดินเผา แจกัน อุปกรณ์ทอผ้าสมับโบราณ รถยนต์โบราณ คราบงูขนาดใหญ่ ฯลฯ พระมหาเจดีย์ ภายในประดิษฐานพระบรมสารีริกธาตุที่สร้างขึ้นจากหินและแกะสลักด้วยมือทั้งหมด และปราสาทก่อด้วยสถาปัตยกรรมจากศิลา ที่พระอาจารย์สมศักดิ์ สังวรจิตโต เจ้าอาวาสวัดภูม่านฟ้า ได้จำลองขึ้นจากจินตนาการเมืองสีหนคร รัฐมนตรีว่าการกระทรวงวัฒนธรรมและศิลปกรรมของกัมพูชาได้ประนามสิ่งก่อสร้างนี้ว่า เลียนแบบนครวัด ละเมิดเอกลักษณ์ทางวัฒนธรรมและจิตวิญญาณด้านมรดกของเขมรอย่างร้ายแรง

## อ้างอิง

หมวดหมู่:สิ่งก่อสร้างในอำเภอนางรอง
พระพุทธบาทศิลา
พรีเมียร์ลีกซัมเมอร์ซีรีส์ ฤดูกาล 2023

**พรีเมียร์ลีกซัมเมอร์ซีรีส์ ฤดูกาล 2023** เป็นครั้งแรกของ พรีเมียร์ลีกซัมเมอร์ซีรีส์, หนึ่งทัวร์นาเมนต์กระชับมิตรปรี-ซีซัน ซึ่งจัดขึ้นโดย พรีเมียร์ลีก ใน ประเทศสหรัฐอเมริกา.

เชลซี ได้รับการครองแชมป์ของการแข่งขันด้วยชัยชนะสองครั้งและเสมอหนึ่งครั้งจากสามแมตช์.

## รูปแบบ
ทีมที่ได้รับเชิญจากพรีเมียร์ลีกทั้ง 6 ทีม (แอสตันวิลลา, เบรนต์ฟอร์ด, ไบรตันแอนด์โฮฟอัลเบียน, เชลซี, ฟูลัม และ นิวคาสเซิลยูไนเต็ด) 
แต่ละคนลงเล่น 3 แมตช์, ไม่เคยเจอคู่แข่งเดิมมากกว่า 1 ครั้ง. ทีมได้รับสามแต้มจากชัยชนะ, หนึ่งคือการเสมอและศูนย์คือการแพ้. หลังจากการแข่งขันเสร็จสิ้น, สโมสรที่มีคะแนนมากที่สุดได้รับการเสนอชื่อให้เป็นผู้ชนะการแข่งขันพรีเมียร์ลีกซัมเมอร์ซีรีส์. หากหลายทีมมีคะแนนเท่ากัน, ตำแหน่งของพวกเขาในตารางจะถูกกำหนดโดยอาศัยผลต่างประตูที่ดีกว่า, แล้วจำนวนประตูที่ทำได้, และแล้วผลการแข่งขันแบบเฮด-ทู-เฮด.

## สนามแข่งขัน

## ตารางคะแนน
[thumb|โทรฟีพรีเมียร์ลีกซัมเมอร์ซีรีส์ (ซ้าย) และโทรฟีพรีเมียร์ลีกโทรฟี (ขวา) จัดแสดงที่งานกิจกรรมใน [เคียร์นี, นิวเจอร์ซีย์.]]


## ผลการแข่งขัน
*เวลาทั้งหมดคือ [[เวลามาตรฐานตะวันออก|EST]].*

## ผู้ทำประตู

## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:พรีเมียร์ลีก ฤดูกาล 2023–24
หมวดหมู่:การแข่งขันฟุตบอลระดับสโมสรนานาชาติที่เป็นเจ้าภาพโดยสหรัฐอเมริกา
องค์การบริหารจัดการก๊าซเรือนกระจก (องค์การมหาชน)

**องค์การบริหารจัดการก๊าซเรือนกระจก** (อบก.) เป็นหน่วยงานภาครัฐในสังกัดกระทรวงทรัพยากรธรรมชาติและสิ่งแวดล้อม โดยจัดตั้งตามพระราชกฤษฎีกา *จัดตั้งองค์การบริหารจัดการก๊าซเรือนกระจก (องค์การมหาชน) พ.ศ. 2550* เป็นผู้รับผิดชอบในการลดการปล่อยก๊าซเรือนกระจกในประเทศไทย พระราชกฤษฎีกามีผลใช้บังคับตั้งแต่วันที่ 7 กรกฎาคม พ.ศ. 2550

## การจัดการและงบประมาณ
ณ พ.ศ. 2563 ผู้อำนวยการองค์การบริหารจัดการก๊าซเรือนกระจกคือ เกียรติชัย ไมตรีวงศ์ งบประมาณของ อบก. ประจำปีงบประมาณ พ.ศ. 2562 จำนวน 158.1 ล้านบาท

## อ้างอิง

## แหล่งข้อมูลอื่น
* 

หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:หน่วยงานของรัฐบาลไทยในเขตหลักสี่
หมวดหมู่:องค์การมหาชน
หมวดหมู่:หน่วยงานด้านสิ่งแวดล้อมในประเทศไทย
เขาพนมรุ้ง

thumb|ปราสาทหินพนมรุ้งตั้งอยู่บนเขาพนมรุ้ง
**เขาพนมรุ้ง** หรือ **ภูพนมรุ้ง** เป็นภูเขาไฟดับสนิทในตำบลตาเป๊ก อำเภอเฉลิมพระเกียรติ จังหวัดบุรีรัมย์ มีความสูง 386 เมตร มีอุทยานประวัติศาสตร์พนมรุ้งหรือปราสาทหินพนมรุ้ง ซี่งเป็นปราสาทหินทรายในศาสนาฮินดู ลัทธิไศวนิกาย ประกอบด้วยปรางค์ใหญ่ ระเบียงคด วิหาร 3 หลัง และปรางค์น้อย สันนิษฐานว่าสร้างขึ้นในพุทธศตวรรษที่ 15–18  คำว่า พนมรุ้ง มาจากคำในภาษาเขมร แปลว่า ภูเขาใหญ่ ซึ่งปรากฏอยู่ในศิลาจารึกอักษรขอมในตัวปราสาทพนมรุ้ง

ด้านธรณีวิทยา เป็นภูเขาไฟดับสนิทแล้ว แต่ยังคงรูปทรงภูเขาไฟให้สังเกตเห็นได้อย่างชัดเจน โดยเป็นภูเขาโดดเดี่ยวกลางพื้นที่ราบ ซึ่งมีต้นกำเนิดจากกระบวนการแปรสัณฐานในช่วงยุคเทอร์เชียรี แรงตึงจากเปลือกโลกส่งผลกระทบต่อบริเวณภาคตะวันออกเฉียงเหนือของประเทศไทย ทำให้เกิดการปะทุของแมกมาขึ้นตรงกลางแผ่นทวีป ลาวาที่พวยพุ่งออกมานั้นไหลทับลงบนชั้นหินทรายและหินทรายแป้งผสมกรวดของหมวดหินโคกกรวด เมื่อแมกมาเย็นตัวลง ก็กลายเป็นหินบะซอลต์ชนิดฮาวายไอต์สีเทาดำ ในบริเวณยอดเขาพบหลักฐานทางธรณีวิทยาสำคัญ เช่น หินสคอเรีย (Scoria) และหินบอมบ์ภูเขาไฟขนาดต่าง ๆ ซึ่งช่วยระบุขอบเขตของบริเวณที่เคยเป็นปากปล่องภูเขาไฟได้อย่างชัดเจน

ภูมิประเทศของพื้นที่มีลักษณะเป็นเนินเขาที่มีความลาดชันของไหล่เขาอยู่ระหว่าง 6 ถึง 15 องศา ครอบคลุมพื้นที่ราว 18 ตารางกิโลเมตร เมื่อมองจากมุมสูง จะเห็นรูปร่างคล้ายเต่าที่กำลังยื่นหัวไปทางทิศเหนือ ยอดของเนินภูเขาไฟนี้อยู่ที่ความสูงประมาณ 380 เมตร จากระดับน้ำทะเล และบริเวณปากปล่องภูเขาไฟที่ยังคงปรากฏอยู่มีขนาดกว้างประมาณ 1.5 กิโลเมตร

## อ้างอิง

พนมรุ้ง
หมวดหมู่:อำเภอเฉลิมพระเกียรติ (จังหวัดบุรีรัมย์)
หมวดหมู่:ภูมิศาสตร์ของจังหวัดบุรีรัมย์
สไปก์วิดีโอเกมอะวอดส์

งาน**สไปก์วิดีโอเกมอะวอดส์** () (ย่อว่า VGAs และใช้ชื่อว่า VGX ในปีสุดท้าย) เป็นงานประกาศรางวัลเกมประจำปี จัดขึ้นโดยเครือข่ายโทรทัศน์อเมริกันชื่อ สไปก์ ตั้งแต่ปี 2003 โดยมีเป้าหมายเพื่อยกย่องเกมคอมพิวเตอร์และวิดีโอเกมยอดเยี่ยมแห่งปี งานนี้ผลิตโดยเจฟฟ์ คีลีย์ จากรายการ *เกมเทรเลอส์ทีวี* และมีจุดเด่นคือการเปิดตัวเทรลเลอร์เกมใหม่ การแสดงดนตรีสด และการปรากฏตัวของคนดังจากวงการดนตรี ภาพยนตร์ และโทรทัศน์

งาน VGAs ถูกจัดขึ้นตามสถานที่ต่าง ๆ ในเมืองลอสแอนเจลิสและซานตาโมนิกา รัฐแคลิฟอร์เนีย รวมถึงลาสเวกัส รัฐเนวาดา หนึ่งในรางวัลพิเศษของสไปก์ที่มีเพียงครั้งเดียวคือ "Video Game Hall of Fame" ได้มอบให้กับเกม*[[เดอะเลเจนด์ออฟเซลดา]]* ในงานประกาศรางวัลปี 2011

เมื่อวันที่ 15 พฤศจิกายน 2013 ช่องสไปก์ได้ประกาศเปลี่ยนรูปแบบงานใหม่ภายใต้ชื่อว่า VGX โดยเรียกมันว่า “ยุคใหม่ของ VGAs” งานประกาศรางวัลครั้งสุดท้ายในชื่อนี้ออกอากาศเมื่อวันที่ 7 ธันวาคม โดยมีการเปลี่ยนแปลงจากรูปแบบเดิม เช่น การโชว์เดโมเกมยุคใหม่แบบเจาะลึก และบทสัมภาษณ์หรือเสวนาแบบตัวต่อตัวในสตูดิโอบรรยากาศใกล้ชิด

ต่อมาในวันที่ 10 พฤศจิกายน 2014 เจฟฟ์ คีลีย์ได้ประกาศเปิดตัวงานประกาศรางวัลใหม่ในชื่อ เดอะเกมอะวอดส์ โดยแยกตัวออกจากสไปก์อย่างเป็นทางการ

## อ้างอิง

หมวดหมู่:รางวัลวิดีโอเกม
เอ็นแกดเจ็ต

**เอ็นแกดเจ็ต** () เป็นเว็บไซต์ข่าวและบทวิเคราะห์ด้านเทคโนโลยีที่นำเสนอเนื้อหาประจำวันเกี่ยวกับแกดเจ็ต อิเล็กทรอนิกส์สำหรับผู้บริโภค วิดีโอเกม ฮาร์ดแวร์สำหรับเล่นเกม แอปพลิเคชัน โซเชียลมีเดีย สตรีมมิง ปัญญาประดิษฐ์ อวกาศ หุ่นยนต์ ยานยนต์ไฟฟ้า และเทคโนโลยีอื่น ๆ ที่เกี่ยวข้องกับผู้บริโภค เนื้อหาของเว็บไซต์ประกอบด้วยข่าวสั้น บทความเชิงรายงาน บทวิเคราะห์ข่าว รีวิวผลิตภัณฑ์ คู่มือการเลือกซื้อ รายการวิดีโอรายสัปดาห์ 2 รายการ พ็อดแคสต์ "The Engadget Podcast" จดหมายข่าว "The Morning After" และจดหมายข่าวรวมดีลประจำสัปดาห์ โดยเว็บไซต์เอ็นแกดเจ็ตดำเนินงานภายใต้บริษัทยาฮู! มาตั้งแต่เดือนกันยายน ปี 2021

## อ้างอิง

หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนแอนดรอยด์
หมวดหมู่:ยาฮู!
ไซเอนทิฟิกอเมริกัน

[thumb|"Men of Progress" เป็นบทความที่ตีพิมพ์โดย''ไซเอนทิฟิกอเมริกัน'' ในปี 1862 โดยแสดงภาพของนักประดิษฐ์ชาวอเมริกันผู้มีบทบาทสำคัญในยุคนั้น เช่น [ซามูเอล มอร์ส, ซามูเอล โคลต์, ไซรัส แม็กคอร์มิก, ชาลส์ กู๊ดเยียร์, ปีเตอร์ คูเปอร์ และบุคคลสำคัญคนอื่น ๆ]]

***ไซเอนทิฟิกอเมริกัน*** () หรือเรียกย่อว่า ***ไซแอม*** (SciAm) หรือ SA เป็นนิตยสารวิทยาศาสตร์สำหรับผู้อ่านทั่วไปของสหรัฐอเมริกา นักวิทยาศาสตร์ชื่อดังมากมาย เช่น อัลเบิร์ต ไอน์สไตน์ และนิโคลา เทสลา เคยเขียนบทความลงในนิตยสารฉบับนี้ และมีนักวิทยาศาสตร์ที่ได้รับรางวัลโนเบลมากกว่า 150 คนที่เคยได้รับการกล่าวถึงตั้งแต่เริ่มก่อตั้ง

ไซเอนทิฟิกอเมริกันตีพิมพ์ครั้งแรกในปี 1845 และถือเป็นนิตยสารที่ตีพิมพ์อย่างต่อเนื่องมายาวนานที่สุดในสหรัฐอเมริกา ปัจจุบันเป็นทรัพย์สินของสปริงเกอร์เนเชอร์ ซึ่งเป็นบริษัทย่อยของโฮลซ์บริงก์พับลิชชิงกรุป

## อ้างอิง

หมวดหมู่:นิตยสารวิทยาศาสตร์ทั่วไป
วันแก้ตาย

**วันแก้ตาย** () เป็นละครโทรทัศน์ไทยแนวรหัสคดี ระทึกขวัญ นำแสดงโดย จิรวรรตน์ สุทธิวณิชศักดิ์, ณราวิชญ์ เลิศรัตน์โกสุมภ์, อรรถพันธ์ พูลสวัสดิ์ และปทิตตา พรจำเริญรัตน์

ผลิตโดยจีเอ็มเอ็มทีวีร่วมกับเก้ง กวาง แก๊ง วัยใส ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวี สำหรับปี พ.ศ. 2567 ในงาน "GMMTV2024: UP&ABOVE Part 2" ที่จัดขึ้นเมื่อวันที่ 23 เมษายน พ.ศ. 2567

ออกอากาศครั้งแรกอย่างเป็นทางการทางจีเอ็มเอ็ม 25 และวิว เมื่อวันที่ 1 เมษายน พ.ศ. 2568 และออกอากาศตอนสุดท้ายในวันที่ 24 มิถุนายน พ.ศ. 2568

## เนื้อเรื่องย่อ
เดย์ (ณราวิชญ์ เลิศรัตน์โกสุมภ์) และไนท์ (จิรวรรตน์ สุทธิวณิชศักดิ์) ซึ่งเกิดวันที่ 29 กุมภาพันธ์ ทั้งคู่ต้องประสบกับคำสาปที่น่ากลัวที่จะพรากคนที่พวกเขารักไปทุก ๆ สี่ปี คำสาปที่คุกคามคนรอบข้างทำให้ทั้งสองโดดเดี่ยว วันหนึ่ง ไนท์ได้พบกับดรีม (ปทิตตา พรจำเริญรัตน์) เพื่อนร่วมชั้นที่กลายมาเป็นความสุขของเขา ในขณะเดียวกัน เดย์ก็ดูแลโอโซน (อรรถพันธ์ พูลสวัสดิ์) เด็กออทิสติกซึ่งเป็นญาติห่าง ๆ หลังจากที่แม่ของเขาเสียชีวิต เมื่อวันเกิดปีที่ 20 ของเดย์และไนท์ใกล้เข้ามา พวกเขาก็เริ่มกังวลเกี่ยวกับคนที่พวกเขารักมากขึ้น

## นักแสดงและตัวละคร

## เพลงประกอบ

* อยู่เพื่อรักเธอ (Here You Are) ร้องโดย ธณวิน ธีรโพสุการ (หลุยส์), อรัญญ์ อัศวสืบสกุล (ฟอร์ด) และ ณัฐนนท์ ทองแสง (ฟลุ๊ค)

## อ้างอิง

หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์โดยเก้ง กวาง แก๊ง วัยใส
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
46 วันฉันจะพังงานวิวาห์

***46 วันฉันจะพังงานวิวาห์*** () เป็นละครโทรทัศน์ไทยปี พ.ศ. 2564 นำแสดงโดยพิมพ์ชนก ลือวิเศษไพบูลย์, ชานน สันตินธรกุล, จุมพล อดุลกิตติพรและลภัสลัล จิรเวชสุนทรกุล กำกับโดย กู่–เอกสิทธิ์ ตระกูลเกษมสุข และผลิตโดยจีเอ็มเอ็มทีวีร่วมกับ เก้ง กวาง แก๊ง วัยใส ละครเรื่องนี้ออกอากาศทางจีเอ็มเอ็ม 25 และเอไอเอสเพลย์ ตั้งแต่วันที่ 7 กรกฎาคม ถึง 2 กันยายน พ.ศ. 2564

## เรื่องย่อ
หญิงหญิง (พิมพ์ชนก ลือวิเศษไพบูลย์) เน็ตไอดอลที่ไม่ค่อยโด่งดังนัก กำลังใกล้จะล้มละลาย หลังผู้ติดตามจับได้ว่าเธอโกหกตอนโปรโมทสินค้า เธอจึงต้องดิ้นรนเอาตัวรอดท่ามกลางภาวะเศรษฐกิจตกต่ำให้ได้ นอกจากการช่วยตัวเองให้มีชีวิตรอดแล้ว เธอยังต้องช่วยน้อยหน่า (ลภัสลัล จิรเวชสุนทรกุล) ซึ่งเป็นทั้งเพื่อนสนิทสมัยเด็กและเจ้าหนี้ของเธอเองอีกด้วย ครั้งหนึ่งหมอดูบอกกับน้อยหน่าว่าเธอจะแต่งงานในปีนี้ เธอจึงมองไปรอบ ๆ และพบว่ามีเพียงหมอกรณ์ (ชานน สันตินธรกุล) ผู้มีใบหน้าหล่อเหลาและประสบความสำเร็จในหน้าที่การงานเท่านั้น

ปัญหาเดียวคือหมอกรณ์กำลังแต่งงานกับ วิษา (ภัชธร ธนวัฒน์) คู่หมั้นที่เป็นไฮโซชื่อดัง ในเวลาอีก 46 วันเท่านั้น อย่างไรก็ตาม หญิงหญิงและน้อยหน่าค้นพบว่าเจ้าสาวกำลังซ่อนความลับบางอย่างไว้ ภารกิจช่วยเหลือชายหนุ่มแสนดีจากหญิงร้ายและลงเอยกับนางฟ้าจึงได้เริ่มต้นขึ้น หากภารกิจสำเร็จ หญิงหญิงก็จะหมดหนี้ของน้อยหน่าทันที แต่เวลากลับเหลือไม่มาก แถมยังมีอุปสรรคอย่างหมอพัฒน์ (จุมพล อดุลกิตติพร) เพื่อนสนิทของหมอกรณ์ ที่คอยตามพวกเขาไปทุกที่ด้วยความสงสัย

## นักแสดงและตัวละคร

## อ้างอิง

หมวดหมู่:ละครโทรทัศน์แนวสุขนาฏกรรมจินตนิยมในคริสต์ทศวรรษ 2020
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์โดยเก้ง กวาง แก๊ง วัยใส
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
หมวดหมู่:ละครโทรทัศน์ไทยในคริสต์ทศวรรษ 2020
เพราะรัก

***เพราะรัก*** () เป็นละครโทรทัศน์ไทยแนวสุขนาฏกรรมจินตนิยม ที่ดัดแปลงมาจากนวนิยายเรื่อง *เคราะห์รัก* ของอุมาริการ์ เจ้าของบทประพันธ์เรื่อง *[[สร้อยสะบันงา]]* นำแสดงโดยเจมส์ มาร์ และรินรดา แก้วบัวสาย ละครเรื่องนี้ออกอากาศทางช่อง 3 เอชดี ออกอากาศทุกวันพุธ–พฤหัสบดี เวลา 20.30 น. ตั้งแต่วันที่ 25 มกราคม – 23 มีนาคม พ.ศ. 2566

## นักแสดงและตัวละคร

## เพลงประกอบละคร
* เพลง **เพราะรัก** - ศิลปิน เลอทัศน์ เกตุสุข (โต Mirrr)
* เพลง **Touch ใจ** - ศิลปิน เอิ๊ต ภัทรวี ศรีสันติสุข

## อ้างอิง

## แหล่งข้อมูลอื่น
* เรื่องย่อละคร เพราะรัก (2566) : Sanook
* เพราะรักครั้งนี้เจมส์-พายจัดหนัก! ทั้งรักทั้งบู๊ : Ch3Plus
* 

หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย ทรงศักดิ์ มงคลทอง
หมวดหมู่:ละครโทรทัศน์ที่สร้างจากนวนิยายไทย
จอยสติก (เว็บไซต์)

***จอยสติก*** () เป็นบล็อกเกี่ยวกับวิดีโอเกม ซึ่งเป็นส่วนหนึ่งของเครือข่ายเว็บล็อกส์ ที่ต่อมาถูกเอโอแอลเข้าซื้อกิจการ เปิดดำเนินการตั้งแต่ปี 2004 ถึง 2015 และทำหน้าที่เป็นบล็อกหลักด้านเกมของเครือข่ายนี้ โดยดำเนินงานควบคู่ไปกับ*[[เอ็นแกดเจ็ต]]* และบล็อกในเครืออื่นอย่าง*แมสซิฟลี* ตั้งแต่ปี 2007 จอยสติกได้จัดทำพอดแคสต์ชื่อ*เดอะจอยสติกพอดแคสต์* ดำเนินรายการโดยคริส แกรนต์ บรรณาธิการบริหาร จัสติน แม็กเอลรอย บรรณาธิการรีวิว และ ลุดวิก คีตซ์มันน์ ทั้งนี้ กริฟฟิน แม็กเอลรอย น้องชายของจัสตินก็มีบทบาทเป็นบรรณาธิการวันหยุดสุดสัปดาห์ พอดแคสต์ต้นฉบับยุติลงในปี 2011 แต่รายการในรูปแบบคล้ายกันยังคงดำเนินต่อไปจนกระทั่งเว็บไซต์ปิดตัวลงในปี 2015

ในปี 2012 คริส แกรนต์และสองพี่น้องแม็กเอลรอยได้ลาออกจากจอยสติก เพื่อก่อตั้งเว็บไซต์เกม*[[โพลีกอน (เว็บไซต์)|โพลีกอน]]* โดยมีลุดวิก คีตซ์มันน์ขึ้นรับตำแหน่งบรรณาธิการบริหารแทน อย่างไรก็ตาม จำนวนผู้อ่านของเว็บไซต์เริ่มลดลงในช่วงหลายปีถัดมา จนกระทั่งเอโอแอลประกาศปิดตัวจอยสติกอย่างเป็นทางการเมื่อวันที่ 3 กุมภาพันธ์ 2015 ปัจจุบัน เมื่อเข้าสู่เว็บจอยสติกจะถูกเปลี่ยนเส้นทางไปยัง*เอ็นแกดเจ็ตเกมมิง* ซึ่งยังคงเก็บเนื้อหาหลายส่วนจากเว็บไซต์เดิมไว้ ส่วนทีมงานของ*แมสซิฟลี* ซึ่งเป็นบล็อกในเครือ ได้แยกตัวออกไปและเปิดเว็บไซต์ใหม่ในชื่อ*แมสซิฟลีโอเวอร์พาวเวอด์*

## อ้างอิง

หมวดหมู่:เว็บไซต์วิดีโอเกม
ซุน ซิ่ว (ราชวงศ์จิ้น)

**ซุน ซิ่ว** (; เสียชีวิต 30 พฤษภาคม ค.ศ. 301) ชื่อรอง **จฺวิ้นจง** () เป็นขุนนางของราชวงศ์จิ้น ซุน ซิ่วเป็นที่ปรึกษาคนสนิทของซือหม่า หลุน (司馬倫) ผู้เป็นอ๋องแห่งเจ้า (趙王 *เจ้าหวาง*) คอยแนะนำและสนับสนุนซือหม่า หลุนในการก้าวขึ้นสู่อำนาจ หลังซือหม่า หลุนทรงยึดอำนาจราชสำนักในเดือนพฤษภาคม ค.ศ. 300 ซุน ซิ่วรับหน้าที่สำคัญในการบริหารราชการแผ่นดินเนื่องจากซือหม่า หลุนทรงมอบหมายราชการทั้งหมดให้ซุน ซิ่ว ซุน ซิ่วช่วยเหลือซือหม่า หลุนในการขึ้นครองราชบัลลังก์ในเดือนกุมภาพันธ์ ค.ศ. 301 แต่ไม่นานหลังจากนั้นก็มีการก่อตั้งทัพพันธมิตรนำโดยซือหมา จฺหย่ง (司馬冏) เพื่อต่อต้านซือหม่า หลุน เมื่อทัพพันธมิตประชิดนครหลวงลั่วหยาง (洛陽) ในเดือนพฤษภาคม ค.ศ. 301 ซุน ซิ่วก็ถูกสังหารในนครหลวงระหว่างการก่อรัฐประหารนำโดยเหล่าขุนนางที่ไม่พอใจ

ซุน เอิน (孫恩) กบฏที่มีชื่อเสียงในยุคราชวงศ์จิ้นผู้ก่อกบฏในเดือนธันวาคม ค.ศ. 399 และก่อปัญหาใหญ่ให้ราชวงศ์จิ้นตะวันออก มาจากตระกูลของซุน ซิ่ว

## หมายเหตุ

## อ้างอิง

## บรรณานุกรม
* ฝาง เสฺวียนหลิง (648). *[[จิ้นชู]]*.
* ซือหม่า กวาง (1084). *[[จือจื้อทงเจี้ยน]]*.

หมวดหมู่:บุคคลที่เกิดในคริสต์ศตวรรษที่ 3

หมวดหมู่:ข้าราชการในยุคราชวงศ์จิ้น
ซุน ซิ่ว (ง่อก๊ก)

**ซุน ซิ่ว** (; เสียชีวิต ค.ศ. 301 หรือ 302) ชื่อรอง **เยี่ยนไฉ** () เป็นขุนพลและราชนิกูลของรัฐง่อก๊กในยุคสามก๊ก (ค.ศ. 220-280) ของจีน ภายหลังแปรพักตร์เข้าด้วยราชวงศ์จิ้น

## ภูมิหลังครอบครัว
ปู่ของซุน ซิ่วคือซุนของ (孫匡 *ซุน ควาง*) ผู้เป็นบุตรชายของซุนเกี๋ยน (孫堅 *ซุน เจียน*) ขุนศึกในช่วงปลายยุคราชวงศ์ฮั่นตะวันออก และเป็นน้องชายของซุนกวน (孫權 *ซุน เฉฺวียน*) จักรพรรดิผู้ก่อตั้งรัฐง่อก๊ก ย่าของซุน ซิ่ว (ภรรยาของซุนของ) เป็นหลานลุงของโจโฉ (曹操 *เฉา เชา*) ขุนศึกผู้กุมอำนาจราชสำนักในช่วงปลายยุคราชวงศ์ฮั่นตะวันออก บิดาของซุน ซิ่วคือซุน ไท่ (孫泰) รับราชการกับซุนกวนผู้เป็นลุงในตำแหน่งนายกองพันฉางฉุ่ย (長水校尉 *ฉางฉุ่ยเซียวเว่ย์*)  ซุน ไท่เสียชีวิตระหว่างการรบในยุทธการที่หับป๋า (合肥 *เหอเฝย์*) ซึ่งการเป็นการรบกับรัฐวุยก๊กที่เป็นรัฐอริกับง่อก๊กเมื่อ ค.ศ. 234

## ประวัติ
ซุน ซิ่วรับราชการเป็นขุนพลของรัฐง่อก๊กโดยมียศเป็นขุนพลหน้า (前將軍 *เฉียนเจียงจฺวิ้น*) และแม่ทัพอำเภอแฮเค้า (夏口督 *เซี่ยโข่วตู*) ในรัชสมัยของซุนโฮ (孫皓 *ซุน เฮ่า*; พระนัดดาของซุนกวน) จักรพรรดิลำดับที่ 4 และลำดับสุดท้ายของรัฐง่อก๊ก ซุนโฮทรงมองว่าซุน ซิ่วเป็นภัยคุกคามของพระองค์เพราะซุน ซิ่วเป็นราชนิกูลและมีอำนาจทางการทหาร

เมื่อ ค.ศ. 270 ซุนโฮทรงส่งนายทหารเหอ ติ้ง (何定) ให้นำกำลังพล 5,000 นายไปยังแฮเค้าเพื่อล่าสัตว์ ซุน ซิ่วระแวงว่าซุนโฮทรงส่งเหอ ติ้งมาแฮเค้าเพื่อสังหารตน ซุน ซิ่วจึงพาครอบครัวและองครักษ์ส่วนตัว จำนวนรวมหลายร้อยคน ไปแปรพักตร์เข้าด้วยราชวงศ์จิ้นซึ่งเป็นรัฐอริของง่อก๊ก สุมาเอี๋ยน (司馬炎 *ซือหม่า เหยียน*) จักรพรรดิแห่งราชวงศ์จิ้นทรงต้อนรับซุน ซิ่วเป็นอย่างดีและทรงแต่งตั้งให้ซุน ซิ่วเป็นขุนพลทหารม้าทะยาน (驃騎將軍 *เพี่ยวฉีเจียงจฺวิน*) และตั้งให้มีบรรดาศักดิ์เป็นก๋งแห่งห้อยเข (會稽公 *ไคว่จีกง*) ซุนโฮกริ้วมากต่อการแปรพักตร์ของซุน ซิ่ว จึงทรงถอดซุน ซิ่วจากราชตระกูลซุน และทรงประกาศว่าซุน ซิ่วเปลี่ยนชื่อสกุลเป็น "ลี่" (厲) 

เมื่อ ค.ศ. 280 ซุนโฮทรงยอมจำนนต่อทัพของราชวงศ์จิ้นที่ยกทัพบุกมาพิชิตง่อก๊ก นำไปสู่การสิ้นสุดการปกครองของง่อก๊ก ขุนนางราชวงศ์จิ้นหลายคนไปทูลแสดงมุทิตาจิตต่อจักรพรรดิสุมาเอี๋ยน แต่ซุน ซิ่วอ้างว่าตนป่วยและอยู่กับบ้าน ซุน ซิ่วหันหน้าไปทางแผ่นดินบ้านเกิดทางทิศใต้และคร่ำครวญให้กับการล่มสลายของง่อก๊ก ราชสำนักราชวงศ์จิ้นยกย่องซุน ซิ่วในเรื่องนี้ หลังการล่มสลายของง่อก๊ก ซุน ซิ่วถูกลดยศจากขุนพลทหารม้าทะยานลงเป็นขุนพลผู้สงบคลื่น (伏波將軍 *ฝูปัวเจียงจฺวิน*) แต่ยังคงได้รับอนุญาตให้มีสำนักบริหารของตนเอง

ซุน ซิ่วเสียชีวิตในช่วงศักราชหย่งหนิง (永寧; ค.ศ. 301-302) ในรัชสมัยของจักรพรรดิจิ้นฮุ่ยตี้ (晉惠帝; พระโอรสและผู้สืบราชบัลลังก์ของสุมาเอี๋ยน) บุตรชายของซุน ซิ่วคือซุน เจี่ยน (孫儉) รับราชการต่อไปกับราชสำนักราชวงศ์จิ้นในตำแหน่งขุนนางกรมวัง (給事中 *จี่ชื่อจง*)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฝาง เสฺวียนหลิง (648). *[[จิ้นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 120.

หมวดหมู่:บุคคลที่เสียชีวิตในคริสต์ทศวรรษ 300
หมวดหมู่:ขุนพลของง่อก๊ก
หมวดหมู่:ขุนพลในยุคราชวงศ์จิ้น
ซุน ซิ่ว

**ซุน ซิ่ว** เป็นบุคคลชาวจีน อาจหมายถึง:

* ซุน ซิ่ว (ง่อก๊ก) (孫秀; เสียชีวิต ค.ศ. 301 หรือ 302) ขุนพลและราชนิกูลของรัฐง่อก๊กในยุคสามก๊ก
* ซุน ซิ่ว (ราชวงศ์จิ้น) (孫秀; เสียชีวิต 30 พฤษภาคม ค.ศ. 301) ขุนนางของราชวงศ์จิ้นและที่ปรึกษาคนสนิทของซือหม่า หลุน
รังแค

**รังแค** () เป็นภาวะผิดปกติของหนังศีรษะที่พบบ่อยในประชากรทั่วโลก โดยลักษณะเด่นของรังแค คือ การหลุดลอกของเซลล์ผิวหนังบริเวณหนังศีรษะในรูปแบบของสะเก็ดสีขาวหรือสีเหลือง ซึ่งอาจมาพร้อมอาการคัน หรือหนังศีรษะระคายเคืองในบางราย

แม้รังแคจะไม่ใช่ภาวะที่เป็นอันตรายร้ายแรงทางการแพทย์ แต่ส่งผลกระทบต่อคุณภาพชีวิตและความมั่นใจของผู้ที่มีอาการ โดยเฉพาะในด้านสังคมและบุคลิกภาพ

## สาเหตุ
รังแคเกิดจากหลายปัจจัยร่วมกัน ได้แก่:
* การทำงานผิดปกติของกระบวนการผลัดเซลล์ผิวหนังบริเวณหนังศีรษะ
* การแพ้หรือระคายเคืองผลิตภัณฑ์ดูแลเส้นผมหรือหนังศีรษะ
* การติดเชื้อราที่ชื่อว่า **มาลาสซีเซีย** (*Malassezia*) ซึ่งเป็นเชื้อราปกติบนหนังศีรษะ แต่ในบางกรณีอาจเจริญเติบโตผิดปกติจนทำให้เกิดการอักเสบและหลุดลอกของผิวหนัง
* ปัจจัยภายนอก เช่น ความเครียด อากาศแห้ง หรือการสระผมไม่สะอาด

## ประเภทของรังแค
รังแคสามารถแบ่งได้เป็น 2 ประเภทหลัก ได้แก่:
* **รังแคแห้ง** (Dry dandruff) สะเก็ดรังแคมีลักษณะสีขาว แห้ง และหลุดลอกออกจากหนังศีรษะง่าย พบมากในสภาพอากาศเย็นหรือแห้ง
* **รังแคมัน** (Oily dandruff) สะเก็ดรังแคมีลักษณะเหนียว สีเหลืองหรือขาวขุ่น มักเกาะติดกับเส้นผมหรือหนังศีรษะ เกิดจากการผลิตน้ำมันส่วนเกินร่วมกับเชื้อรา

## ผลกระทบ
แม้รังแคจะไม่เป็นโรคติดต่อหรือก่อให้เกิดอันตรายต่อร่างกายโดยตรง แต่สามารถส่งผลต่อ:
* ความมั่นใจในภาพลักษณ์และบุคลิกภาพ
* การมีปฏิสัมพันธ์ทางสังคม
* คุณภาพชีวิตในภาพรวม โดยเฉพาะในกลุ่มวัยรุ่นและวัยทำงาน

## แนวทางการรักษา
แนวทางการดูแลและบรรเทารังแคประกอบด้วย:
* การใช้แชมพูที่มีส่วนผสมของสารออกฤทธิ์ เช่น สังกะสีไพริไธโอน (*Zinc pyrithione*), คีโตโคนาโซล (*Ketoconazole*), ซีลีเนียมซัลไฟด์ (*Selenium sulfide*) หรือกรดซาลิไซลิก (*Salicylic acid*)
* การดูแลสุขอนามัยหนังศีรษะให้สะอาดและหลีกเลี่ยงการใช้ผลิตภัณฑ์ที่ระคายเคือง
* ในกรณีที่มีการอักเสบหรืออาการรุนแรง ควรปรึกษาแพทย์ผู้เชี่ยวชาญด้านผิวหนัง

## อุบัติการณ์
จากรายงานการศึกษาทางวิชาการพบว่า รังแคเป็นภาวะที่พบได้ในประชากรทั่วโลก โดยมีอัตราการเกิดประมาณ 50% ของผู้ใหญ่ โดยเฉพาะในช่วงวัยรุ่นและวัยทำงานซึ่งเป็นช่วงที่มีการเปลี่ยนแปลงของฮอร์โมนและการทำงานของต่อมไขมันสูงขึ้น

## ดูเพิ่ม
* สุขภาพหนังศีรษะ
* หนังศีรษะอักเสบ
* เชื้อรา Malassezia

## อ้างอิง

* 
* 

หมวดหมู่:การทำผม
หมวดหมู่:ศีรษะและคอ
หมวดหมู่:ผิวหนังอักเสบ